През март 1944 г. заедно с 9-а СС танкова дивизия Хоенщауфен стават част от 2-ри СС танков корпус и са изпратени на Източния фронт. Там участват в опитите да бъде спряно съветското настъпление срещу група армии „Център“. В началото на април участва за първи път в бойни действия. На 6 април успява да осъществи пробив край Бучач и достига до обградената 1-ва танкова армия. Участва в последвалите боеве край река Серет и района на Тарнопол-Ковел. Настъплението ѝ е спряно от елементи на Първи украински фронт. След това заема защитни позиции край река Буг. На 12 юни 2-ри СС танков корпус е изтеглен и изпратен на Западния фронт.